CELEX: 62012TN0255
Language: sk
Date: 2012-06-08 00:00:00
Title: Vec T-255/12: Žaloba podaná 8. júna 2012 — Vakili/Rada

25.8.2012   
            
            
               SK
            
            
               Úradný vestník Európskej únie
            
            
               C 258/23
            
         Žaloba podaná 8. júna 2012 — Vakili/Rada
   (Vec T-255/12)
   2012/C 258/43
   Jazyk konania: francúzština
   
      Účastníci konania
   
   
      Žalobca: Bahman Vakili (Teherán, Irán) (v zastúpení: J.-M. Thouvenin, advokát)
   
      Žalovaná: Rada Európskej únie
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie Rady zahrnúť žalobcu do zoznamu osôb podliehajúcim sankciám, ktoré vyplýva z rozhodnutia 2011/783/SZBP, vykonávacieho nariadenia Rady (EÚ) č. 1245/2011 z 1. decembra 2011 a listu Rady z 23. marca 2012;
            
         
               —
            
            
               zrušil nariadenie (EÚ) č. 267/2012 o reštriktívnych opatreniach voči Iránu, ktorým sa zrušuje nariadenie (EÚ) č. 961/2010, v rozsahu, v akom zahŕňa žalobcu do zoznamu osôb podliehajúcim sankciám;
            
         
               —
            
            
               zaviazal Radu na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobca uvádza šesť žalobných dôvodov.
   
               1.
            
            
               Prvý žalobný dôvod je založený na nedostatku odôvodnenia, keďže v odôvodnení sankcie, ktorá postihuje žalobcu, nebol uvedený žiadny špecifický a konkrétny dôvod pre takúto sankciu.
            
         
               2.
            
            
               Druhý žalobný dôvod je založený na porušení práv na obhajobu a práva na účinnú súdnu ochranu, keďže žalobca nebol v konaní, v ktorom mu bola uložená sankcia, vypočutý, keďže mu Rada neoznámila skutočnosti svedčiace v jeho neprospech a on sa k nim nemohol náležite vyjadriť.
            
         
               3.
            
            
               Tretí žalobný dôvod založený na nesprávnom právnom posúdení, keďže Rada nemá oprávnenie sankcionovať osobu len z toho dôvodu, že je predsedom predstavenstva a výkonným riaditeľom subjektu inak sankcionovaného.
            
         
               4.
            
            
               Štvrtý žalobný dôvod je založený na nesprávnom skutkovom zistení, keďže žalobca nenesie zodpovednosť za skutky vytýkané spoločnosti Export Development Bank of Iran predtým, ako v nej žalobca prevzal svoje riadiace funkcie. Žalobca tiež spochybňuje vecnú správnosť skutočností vytýkaných spoločnosti, ktorú riadi.
            
         
               5.
            
            
               Piaty žalobný dôvod je založený na porušení zásady proporcionality, keďže uložená sankcia neumožňuje dosiahnutie cieľov, ktoré údajne sleduje.
            
         
               6.
            
            
               Šiesty žalobný dôvod je založený na porušení práva na rešpektovanie vlastníctva, keďže žalobca nemohol náležite uplatniť svoje práva a bol sankcionovaný na neexistujúcich právnych základoch.